ANC-ringkoppe vergader weer SondagPres. Cyril Ramaphosa is gewikkel in ‘n stryd om politieke oorlewing. (Foto: ANC/Twitter) Die ANC se nasionale uitvoerende komitee (NUK) sal Sondag weer ŉ spesiale vergadering byeenroep na afloop van die artikel 89-paneel se bevindings oor die Phala Phala-skandaal wat die regerende party opnuut in chaos gedompel het. Die vergadering is Vrydag verdaag sodat senior partyleiers en die nasionale werkkomitee van die ANC die verslag verder kan bestudeer. Pres. Cyril Ramaphosa was nie by die vergadering nie. Luidens berigte gaan die president egter nou die verslag laat hersien. Hy het glo reeds sy regspan opdrag gegee om die proses van stapel te stuur. Die paneel van drie lede, onder leiding van oudregter Sandile Ngcobo, het bevind Ramaphosa het moontlik die Grondwet geskend met sy optrede ná die rooftog op Phala Phala in 2020. Duisende Amerikaanse dollar is gesteel en daar was glo pogings om die misdaad te verdoesel. Ramaphosa is sedert die bekendmaking van die verslag onder groot druk – ook van sy teenstanders binne die ANC – om te bedank. Talle politieke partye eis sy kop, hoewel steun vir die beleërde president ook uit verskeie geledere kom en verskeie ANC-lede hul steun openlik aan hom toegesê het. Section 89 Independent Panel Report: the UDM has noted the content and recommendations. President Ramaphosa should pack his bags and go.#PhalaPhalaFarmGate pic.twitter.com/MaWfzgRrlu — Bantu Holomisa (@BantuHolomisa) November 30, 2022 In a risk of been accused for signing for my 'supper" lemme say this for the last time Long live! Ramaphosa long live!!! — FIKILE MBALULA | MR FIX (@MbalulaFikile) December 2, 2022 GOOD het onder meer gesê Ramaphosa moenie ŉ oorhaastige besluit neem nie, mits hy onskuldig is, terwyl ActionSA die president vir sy “oorverdowende stilte” oor die kwessie gelooi het. If President Ramaphosa steps down, expect state capture on steroids — Jonathan Jansen (@JJ_Stellies) December 3, 2022 Pule Mabe, woordvoerder van die ANC, sê Sondag se vergadering sal om 14:00 by die Nasrec-konferensiesentrum gehou word. President of the Republic of South Africa. MR Cyril Ramaphosa #ThankYouRamaphosa pic.twitter.com/WxsscjxTxN — phumla williams (@mirriamp) December 2, 2022